recursal/SuperWikiNEXT-32B huggingface dataset:
**হরতনি** (বৈজ্ঞানিক নাম: *Delias eucharis (Drury)*) এক প্রজাতির মাঝারি আকারের প্রজাপতি, যার ডানা হলুদ ও সাদার মিশ্রণ এবং চওড়া লাল কল্কা পাড়যুক্ত। এরা ‘পিয়েরিডি’ পরিবারের এবং 'পিয়েরিনি' উপগোত্রের সদস্য।

আকার
----

প্রসারিত অবস্থায় হরতনির ডানার আকার ৬৬-৮৩ মিলিমিটার দৈর্ঘ্যের হয়।

বিস্তার
-------

সাধারণত এই জাতীয় প্রজাপতিটি ভারতের প্রায় সর্বত্র এদের দেখা মেলে। এছাড়া পাকিস্তান, নেপাল, শ্রীলঙ্কা, ভুটান, মায়ানমারেও দেখা যায়। গাছের মাথায় মাথায় সাধারণত স্ত্রী প্রজাপতিরা ঘুরে বেড়ায়। এরা ধীরে এবং অলস গতিতে আহার্য উদ্ভিদের সন্ধান করে। আর পুরুষ প্রজাপতিরা ফুলের মধু খাওয়ার জন্য ঊড়তে থাকে বা এদের ভিজে মাটিতে বসে জল পান করতেও দেখা যায়।

বর্ণনা
------

এই প্রজাপতির পিছনের ডানা উজ্জ্বল হলুদ বর্ণের। শীর্ষের একটু আগে থেকে শুরু করে নীচ অবধি লাল চওড়া কল্কা পাড় দেখা যায় এবং গোটা সীমানা কাঠ কয়লা রঙের রেখা দিয়ে ঘেরা। এই কাঠকয়লা দাগ আর লাল কল্কার মাঝে এক সরু সাদা দাগ আছে। ডানার ওপর পিঠ সাদা তার উপর শিরাগুলি কাঠ কয়লা রঙের। সামনের ডানার নিচের পিঠ ওপর পিঠের মতো এবং শীর্ষকোণে ঈষৎ হলুদাভ।

বৈশিষ্ট্য
---------

### ডিম

হরতনির ডিম হালকা হলুদ বর্ণের হয়। এরা সাধারণত পাতার উল্টো পিঠে ডিম পাড়ে। হরতনি একসাথে ১০-২০ টা ডিম পাড়ে এক জায়গায়। তবে কিছু কিছু বিরল ক্ষেত্রে একসাথে এরা শত খানের ডিমও পাড়ে।

### শূককীট

শূককীট গুলি লম্বাটে এবং সবুজাভ ঘেঁষা পীতাভ বাদামি রঙের আর মাথাটা কালো। বয়স বাড়ার সাথে সাথে শরীরে অনেক ছোট ছোট গুটি দেখা যায়, সেখান থকে সাদা সাদা রোঁয়া দেখা যায় এবং সারা শরীর রোঁয়াতে ঢেকে যায়। এরা সব একসঙ্গে থাকে এবং একই দিকে মুখ করে বসে থাকে।

#### আহার্য উদ্ভিদ

এই শূককীট (নিশিন্দা) Vitex negundo, (বরামান্দা) Dendropthoe falcata,Helicanthus elastica Scurrula parasitica ইত্যাদি গাছের পাতার রসালো অংশ আহার করে।

### মূককীট

মূককীটের রঙ পীতাভ বাদামি, কিন্তু শূককীটের থেকে হাল্কা রঙের হয়। সারা শরীর জুড়ে অনেক কালো কালো বিন্দু দেখা যায়।

চিত্রশালা
---------

* পূর্বরাগপূর্বরাগ
* ডিমডিম
* শূককীট প্রথম দশায়শূককীট প্রথম দশায়
* শূককীটশূককীট
* মূককীটমূককীট

তথ্যসূত্র
---------

1. ↑  Dāśagupta, Yudhājit̲̲̲̲̲̲a (২০০৬)। *Paścimabaṅgera prajāpati* (1. saṃskaraṇa. সংস্করণ)। Kalakātā: Ānanda। পৃষ্ঠা 62। আইএসবিএন 81-7756-558-3।
2. 1 2  Isaac, Kehimkar (২০০৮)। *The book of Indian Butterflies*। New Delhi। পৃষ্ঠা 187।publisher=Oxford University Press। আইএসবিএন 978 019569620 2।
3. ↑  Kunte, Krushnamegh (২০০০)। *Butterflies of Peninsular India*। New Delhi: Orient Blackswan Pvt. Ltd.। আইএসবিএন 81-7371-354-5।

বহিঃসংযোগ
---------


উইকিমিডিয়া কমন্সে **হরতনি** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Delias eucharis***
**শ্রীভাষ্য** (১০১৭-১১৩৭) হলো রামানুজের সবচেয়ে বিখ্যাত রচনা। এটি বাদরায়ণের বেদান্ত/ব্রহ্মসূত্রের উপর তার ভাষ্য। এটি সম্পূর্ণ হয়েছিল যখন তার বয়স প্রায় একশত বছর। তার ভাষ্যে, রামানুজ উপনিষদ, ভগবদ্গীতা এবং অন্যান্য স্মৃতি গ্রন্থ, পূর্ববর্তী আচার্য এবং অবশ্যই বেদান্ত-সূত্রের তার ব্যাখ্যার উপর ভিত্তি করে বিশিষ্টদ্বৈতের মৌলিক দার্শনিক নীতি উপস্থাপন করেছেন। এটি করা হয় শঙ্করের অদ্বৈত বেদান্ত এবং বিশেষ করে তার মায়া তত্ত্বকে খণ্ডন করার মাধ্যমে। তাঁর শ্রী ভাষ্যে তিনি বাস্তবের তিনটি শ্রেণী (তত্ত্ব) বর্ণনা করেছেন: ঈশ্বর, আত্মা ও বস্তু, যা মাধব সহ পরবর্তী বৈষ্ণব ধর্মতত্ত্ববিদরা ব্যবহার করেছেন। মুক্তির (মোক্ষ) উপায় হিসাবে ভক্তির নীতিগুলিও বিকশিত হয়েছিল। রামানুজ শ্রী ভাষ্যের সামগ্রিক উপলব্ধিতে সাহায্য করার জন্য বেদান্ত-দীপ ও বেদান্ত-সার রচনা করেছিলেন।

রামানুজ তার ভাষ্যের শুরুর শ্লোকে বাদরায়ণের ব্রহ্মসূত্রের ভাষ্য উল্লেখ করেছেন, এই বলে যে তার মতামত বোধায়নের মতো পূর্ববর্তী মাস্টারদের সাথে সঙ্গতিপূর্ণ।

উৎস
---

* Hajime Nakamura and Trevor Leggett, *A History of Early Vedānta Philosophy*, Vol 2, New Delhi, Motilal Banarsidass (1983)
* Advaita Ashrama (2003). Brahma-Sutras According to Sri Ramanuja. আইএসবিএন ৮১-৭৫০৫-০০৬-৩

বহিঃসংযোগ
---------

* Overview of Sribhashya by S.S. Raghavachar
* Translation of Sribhashya by George Thibaut
* *Sruta Pradipika,* Sanskrit commentary on Sribhashya by Sudarsana Suri with detailed English introduction
* A translation of Sri Bhashya, Ramanuja's commentary on Vedanta Sutras
* Classes on Sribhashya by M.A. Alwar in Tamil
**বুলবুলি** বা বুলবুল (বৈজ্ঞানিক নাম: *Pycnonotus cafer*) **পাইকননোটিডে** পরিবারভূক্ত মাঝারি আকারের পাসারাইন গণের গায়ক পাখি। এই প্রজাতির পাখির আবাস্থল আফ্রিকার বিস্তীর্ণ অঞ্চল, মধ্য প্রাচ্য, ক্রান্তীয় এশিয়া থেকে ইন্দোনেশিয়া ও উত্তরে জাপান পর্যন্ত।

গঠন
---

এর পালক লম্বা, কোমল ও ফোলানো। ঠোঁট খাটো থেকে মাঝারি এবং সামান্য বাঁকা। পা খর্বকায় ও দুর্বল। ডানা খর্বকায় ও গোলাকার। এর ঘাড়ে লোমসদৃশ পালক থাকে এবং পায়ুর চারপাশের কূর্চ বিকশিত। লেজ অপেক্ষাকৃত লম্বা।

ব্যুৎপত্তি
----------

বুলবুল শব্দটি ফারসি বা আরবী (بلبل) থেকে উদ্ভূত, অর্থ নাইটিঙ্গেল, কিন্তু ইংরেজিতে বুলবুল বোঝায় পাসেরিন একটি ভিন্ন পরিবারের পাখি।

আচরণ এবং বাস্তুসংস্থান
----------------------

বুলবুলি বাগান, ক্ষেতজমি ও বনেবাদাড়ে বাস করে। এদের প্রধান খাদ্য হচ্ছে ফল, ফুলের নির্যাস ও পোকামাকড়। পুরুষ ও স্ত্রী পাখি দৃশ্যত অভিন্ন। গাছের দোডালা, ঝোপ বা নিচু গাছে মাটির কাছে বাসা বানায়। অধিকাংশেরই বাসন্তী ডাক মধুর। 
২-৫ ডিম পাড়ে। উপ্তিকাল ১০-১৫ দিন। সাধারণত স্ত্রী পাখি ডিমে তা দেয়। মা ও বাবা দুজনেই ছানার খাদ্য যোগায়।

প্রজাতি
-------

বর্তমানে ২৭টি প্রজাতি স্বীকৃত :-

1. Genus Nok – Bare-Faced Bulbul

2. Genus Spizixos – Finchbills (2 Species)

3. Genus Pycnonotus – (49 Species)

4. Genus Arizelocichla – (12 Species)

5. Genus Stelgidillas – Slender-Billed Greenbul

6. Genus Eurillas – (5 Species)

7. Genus Andropadus – Sombre Greenbul

8. Genus Calyptocichla – Golden Greenbul

9. Genus Baeopogon – (2 Species)

10. Genus Ixonotus – Spotted Greenbul

11. Genus Chlorocichla – (5 Species)

12. Genus Atimastillas – Yellow-Throated Leaflove

13. Genus Thescelocichla – Swamp Palm Bulbul

14. Genus Phyllastrephus – (21 Species)

15. Genus Bleda – Bristlebills (4 Species)

16. Genus Criniger – (5 Species)

17. Genus Alophoixus – (7 Species)

18. Genus Acritillas – Yellow-Browed Bulbul

19. Genus Setornis – Hook-Billed Bulbul

20. Genus Tricholestes – Hairy-Backed Bulbul

21. Genus Iole – (6 Species)

22. Genus Ixos – (4 Species)

23. Genus Thapsinillas – (3 Species)

24. Genus Hemixos – (3 Species)

25. Genus Hypsipetes – (15 Extant and 1 Extinct Apecies)

26. Genus Cerasophila – White-Headed Bulbul

27. Genus Neolestes – Black-Collared Bulbul

তথ্যসূত্র
---------

1. ↑  "বুলবুলি"। *bn.banglapedia.org*।

বহিঃসংযোগ
---------

* *ইন্টারনেট বার্ড সংগ্রহ উপর বুলবুল ফটো এবং ভিডিও  ওয়েব্যাক মেশিনে আর্কাইভকৃত ২৭ মে ২০১০ তারিখে*
* *পারিবারিক অক্ষর*
**কাঞ্চি** হলেন একজন বাংলাদেশি চলচ্চিত্র অভিনেত্রী।

জীবনী
-----

কাঞ্চি ১৯৯৭ সালে মুক্তিপ্রাপ্ত *আনন্দ অশ্রু* চলচ্চিত্রে সালমান শাহের বিপরীতে অভিনয় করেছিলেন। তিনি ১৯৯৬ সালে *পৃথিবী আমারে চায় না* শিরোনামের একটি চলচ্চিত্রে অভিনয় করেছিলেন যেটি ছিল নায়ক হিসেবে ফেরদৌস আহমেদের প্রথম চলচ্চিত্র।

নির্বাচিত চলচ্চিত্র তালিকা
--------------------------

কাঞ্চি অভিনীত মুক্তিপ্রাপ্ত সকল চলচ্চিত্রের তালিকা
১৯৯৫---(১টি)  

১। *দেমাগ* (ইমরান) - জিয়াউদ্দিন মাসুদ - ১৪.০৭.১৯৯৫

১৯৯৬---(২টি)  

২। *অজান্তে* (ইমরান) - দিলীপ বিশ্বাস - ০২.০৮.১৯৯৬
৩। *বদসুরত* (ইমরান) - শিবলি সাদিক - ১১.১০.১৯৯৬

১৯৯৭---(৭টি)  

৪। *অপরাধ জগতের রাজা* (জয়) - আজমুল হুদা মিঠু - ১৮.০৪.১৯৯৭ - ঈদুল আজহা  

৫। *শেষ ঠিকানা* (অমিত হাসান) - শাহ আলম কিরণ - ২৩.০৫.১৯৯৭  

৬। *দরদী সন্তান* (অমিত হাসান) - শওকত জামিল - ২০.০৬.১৯৯৭  

৭। *আনন্দ অশ্রু* (সালমান শাহ্) - শিবলি সাদিক - ০১.০৮.১৯৯৭  

৮। *পৃথিবী আমারে চায় না* (ফেরদৌস) - অণ্জন - ০৩.১০.১৯৯৭  

৯। *পাগলা বাবুল* (মাসুদ শেখ) - কাজী হায়াৎ - ২১.১১.১৯৯৭  

১০। *তুমি শুধু তুমি* (অমিত হাসান) - আবিদ হাসান বাদল - ০৫.১২.১৯৯৭  

১৯৯৮---(১টি)  

১১। *অচল পয়সা* (বাপ্পারাজ) - সৈয়দ হারুন - ২৭.০২.১৯৯৮  

১৯৯৯---(২টি)  

১২। *মৃত্যু কত ভয়ঙ্কর* (অমিত হাসান) - আজিজ আহমেদ বাবুল - ১২.০৩.১৯৯৯  

১৩। *নয়নের কাজল* (আসিফ ইকবাল) - এম এ রাজ্জাক - ০৪.০৬.১৯৯৯  

২০০০---(১টি)  

১৪। *বিদ্রোহী আসামী* (বাপ্পারাজ) - মিলন চৌধুরী - ০৪.০২.২০০০

তথ্যসূত্র
---------

1. ↑  "সালমান শাহের নায়িকারা এখন কে কোথায়?"। *জাগোনিউজ২৪.কম*। ৬ সেপ্টেম্বর ২০১৯। সংগ্রহের তারিখ ১৫ সেপ্টেম্বর ২০১৯।
2. ↑  "বিতর্ক দিয়ে তারকা হতে চাইনি: ফেরদৌস"। *প্রথম আলো*। ৭ জুন ২০১৫। সংগ্রহের তারিখ ১৭ সেপ্টেম্বর ২০১৯।
3. ↑  Prithibi Amare Chai Na | Bangla Movie | Ferdous, Riaz, Kanchi | Superhit Bengali Movie
4. ↑  "টিভিতে সিনেমা"। *সমকাল*। ১৮ জুলাই ২০১৯। সংগ্রহের তারিখ ১৭ সেপ্টেম্বর ২০১৯। [*স্থায়ীভাবে অকার্যকর সংযোগ*]
5. ↑  "আজকের ছবি"। *প্রথম আলো*। ৩ জুন ২০১৩। সংগ্রহের তারিখ ১৭ সেপ্টেম্বর ২০১৯।
**রাজু আহমেদ** (১৯৩৯ - ১১ ডিসেম্বর ১৯৭২) ছিলেন একজন বাংলাদেশী অভিনেতা, চিত্রকর ও মুক্তিযোদ্ধা। খলনায়কের ভূমিকায় তিনি বেশিরভাগ ছবিতে অভিনয় করেছিলেন।

প্রারম্ভিক জীবন
---------------

রাজু আহমেদ ১৯৩৯ সালে কুষ্টিয়া শহরের আমলাপাড়ার একটি সাংস্কৃতিক পরিবারে জন্মগ্রহণ করেন। রাজুর বাবা খন্দকার লুৎফল হক রাজশাহী বেতারে নিবন্ধিত উচ্চাঙ্গ সঙ্গীতশিল্পী এবং নাট্যশিল্পী ছিলেন।

ছোটবেলা থেকেই রাজু আহমেদের নাটক ও অভিনয়ের প্রতি প্রবল ঝোঁক ছিল। রাজু আর্ট কলেজের ছাত্র ছিলেন। পশ্চিম পাকিস্তানের করাচিতে অনুষ্ঠিত এক চিত্রকলা প্রদর্শনীতে রাজুর আঁকা একটি ছবি পুরস্কৃত হয়েছিল।

চলচ্চিত্র
---------

রাজু আহমেদ অভিনীত কিছু উল্লেখযোগ্য চলচ্চিত্র হলো:

* *বাল্যবন্ধু*
* *পদ্মা নদীর মাঝি*
* *নীল আকাশের নীচে*
* *মিশর কুমারী*
* *ক খ গ ঘ ঙ*
* *ঈশা খাঁ*
* *অধিকার*
* *সুখ-দুখ*
* *কাঁচকাটা হীরে*
* *স্মৃতিটুকু থাক*
* *দুটি মন দুটি আশা*
* *জীবন থেকে নেয়া - এখানে বাদীপক্ষের তুখোড় উকিলের ভূমিকায়*
* *যে আগুনে পুড়ি*
* *মধু মিলন*
* *রং বদলায়*
* *পিতা পুত্র*
* *সাধারণ মেয়ে*
* *দীপ নেভে নাই*
* *ওরা ১১ জন*
* *রংবাজ*
* *মায়ার সংসার*
* *আমার জন্মভূমি*
* *কাঁচের স্বর্গ*
* *বাঘা বাঙ্গালী*
* *অশান্ত ঢেউ*
* *দুই পর্ব*
* *দস্যুরাণী*
* *সতীনারী*
* *ঝড়ের পাখি*
* *চৌধুরী বাড়ী*
* *প্রতিশোধ*

মুক্তিযুদ্ধে ভূমিকা
-------------------

রাজু আহমেদ মুক্তিযুদ্ধ চলাকালীন স্বাধীন বাংলা বেতার কেন্দ্র থেকে প্রচারিত ‘*জল্লাদের দরবার*’ নাটকে "জল্লাদ ইয়াহিয়া খান"-এর চরিত্রে অভিনয় করেন।

মৃত্যু
------

জল্লাদের দরবার নাটকের চলচ্চিত্রায়নের প্রস্তুতির চলাকালীন ১৯৭২ সালের ১১ ডিসেম্বর এক আততায়ীর বন্দুকের গুলিতে রাজু আহমেদের মৃত্যু হয়। রাজুর মৃত্যুর পর তার অসমাপ্ত কণ্ঠের ডাবিং দারাশিকো করেছিলেন। রাজুর হত্যাকাণ্ডের কিছু পরে তার সহ-অভিনেত্রী শিউলী আহমেদকেও একই খুনীরা খুন করে। রাজুর অনুজ বঙ্গবন্ধুর প্রেস সচিব আমিনুল হক বাদশা লাশ নিয়ে বিচার চাইতে গিয়েছিলেন বঙ্গবন্ধুর বাড়িতে। তবে পরে জিয়া শাসন আমলে খুনীদের আটক করে মাত্র ৫ বছরের সাজার পর মুক্তি দেয়া হয়। হত্যার কারণ এবং তার প্রকৃত হোতাদের কখনো সাজা বা বিচার হয়নি।

তথ্যসূত্র
---------

1. 1 2 3 4 5 6  "শক্তিমান অভিনেতা ও বীর মুক্তিযোদ্ধা রাজু আহমেদ-এর ৪৯তম মৃত্যুবার্ষিকী - নিরাপদ নিউজ"। *nirapadnews.com/*। ২০২১-১২-১২। সংগ্রহের তারিখ ২০২৩-০৮-২৪।
2. 1 2 3  "স্বাধীন বাংলাদেশে প্রথম খুন অভিনেতা রাজু আহমেদ"। *বাংলাদেশ প্রতিদিন*। ২০১৫-০৫-১৯। সংগ্রহের তারিখ ২০২৩-০৮-২৪।

বহিঃসংযোগ
---------

* বাংলাদেশের প্রথম খুন হওয়া অভিনেতা — রাজু আহমেদ
**অনিল বসু** (বাংলা: অনিল বসু) (৭ নভেম্বর ১৯৪৬ - ২ অক্টোবর ২০২১) একজন ভারতীয় রাজনীতিবিদ এবং ভারতের কমিউনিস্ট পার্টি (মার্ক্সবাদী) রাজনৈতিক দলের প্রাক্তন সদস্য ছিলেন।

খাদ্য আন্দোলনের সময় তিনি ১৯৬৬ সালে সিপিআইএম-এর ছাত্র শাখায় যোগদান করেন। তিনি ১৯৬৭ সালে সিপিআই(এম)-এর চিনসুরা স্থানীয় কমিটিতে যোগদান করেন এবং ১৯৭০ সালে ডিওয়াইএফআই জোনাল সেক্রেটারি হন। ১৯৭১ সালে স্থানীয় কমিটির সম্পাদক মো. ১৯৭৪ সালে জোনাল কমিটির সদস্য। ১৯৮১ সালে জোনাল কমিটির সেক্রেটারি এবং জেলা কমিটিতে ভর্তি হন। পশ্চিমবঙ্গের আরামবাগ কেন্দ্র থেকে ১৯৮৪ সালে ৮ম লোকসভায় প্রথমবারের মতো নির্বাচিত হন। তিনি একই আসন থেকে ১৯৮৯, ১৯৯১, ১৯৯৬, ১৯৯৮, ১৯৯৯ এবং ২০০৪ সালে লোকসভায় পুনরায় নির্বাচিত হন। সাইনবাড়ি হত্যাকাণ্ডের সঙ্গে তিনি সরাসরি জড়িত ছিলেন। তিনি মমতা বন্দ্যোপাধ্যায় সম্পর্কে অবমাননাকর মন্তব্য করতে গিয়ে ধরা পড়েন এবং এর জন্য তাঁর নিজের দলের লোকদের দ্বারা কঠোর সমালোচনা করা হয়। ২০১২ সালে তাকে স্বজনপ্রীতি, পার্টি বিরোধী কার্যকলাপ এবং শৃঙ্খলা ভঙ্গের অভিযোগে ভারতের কমিউনিস্ট পার্টি (মার্ক্সবাদী) থেকে বহিষ্কার করা হয়েছিল।

সর্বোচ্চ জয়ের ব্যবধান
----------------------

২০০৪ সালের লোকসভা নির্বাচনে, তিনি আরামবাগ আসনে ৫,৯২,৫০৪ ভোটের ব্যবধানে জয়লাভ করেছিলেন, যা ছিল দেশের লোক সাবা নির্বাচনে জয়ের  ব্যবধানে মহারাষ্ট্রের বিড থেকে ৬,৯৬,৩২১ ভোটের ব্যবধানে। কিন্তু উপনির্বাচনে এটি ছিল, তাই এটি সর্বোচ্চ ব্যবধান হিসাবে গণনা করা হয়নি। গুজরাটের নভসারি আসন থেকে বিজেপি নেতা সিআর পাটিল ৬.৮৯ লক্ষ ভোটে জিতেছেন।

তথ্যসূত্র
---------

1. ↑  "Burdwan Sainbari Case - WikiEducator"।
2. ↑  Official biographical sketch in Parliament of India website  ওয়েব্যাক মেশিনে আর্কাইভকৃত ২৩ জুন ২০০৬ তারিখে
3. ↑  "Lok Sabha polls: CPM's Anil Basu holds record for highest victory margin"। *The Times of India*। The Times of India, 3 April 2014। ৩ এপ্রিল ২০১৪। সংগ্রহের তারিখ ৬ জুন ২০১৪।
4. ↑  "Munde's daughter Pritam wins Beed Lok Sabha bypoll by record margin"। *The Times of India*। ১৯ অক্টোবর ২০১৪। সংগ্রহের তারিখ ২০ অক্টোবর ২০১৪।
5. ↑  "Munde's daughter breaks Modi's Lok Sabha record"। India Today। ২০ অক্টোবর ২০১৪। সংগ্রহের তারিখ ২০ অক্টোবর ২০১৪।
6. ↑  "ConstituencyWise-All Candidates"। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৪।
7. ↑  "ConstituencyWise-All Candidates"। ২৪ মে ২০১৯।

বহিঃসংযোগ
---------
কাইলিনের মূৃর্তি বেইজিং এর সামার প্লেস এ।

একটি মিং-এরা চিত্রটি গ্রিফাকে উৎসর্গ করা
এমোরি বিশ্ববিদ্যালয়ের সামনে কাইলিনের চিত্র
দ্যা **কাইলিন** ([tɕʰǐ.lǐn]; চীনা: 麒麟), অথবা **কাইরিন** একটি জাপানিজ পুরাকথা, চাইম্যারিকাল জন্তুটি চাইনিজ এবং অন্যন্য পূর্ব এশিয়ার সংস্কৃতিতে পরিচিত। কাইলিনকে পুরাকথার পরিবারের সবথেকে হিংস্র প্রাণী বলা হয়।

উৎস
---

*কাইলিন* শব্দের নিকটতম তথ্য ৫ম শতকের *যুও যুয়ান* এ আছে। কাইলিন এর উপস্থিতি ইতিহাস পরবর্তী বিভিন্ন চাইনিজ কাজে রয়েছে, যেমন ফেং শেন বেং। একটি লাইভ *কাইলিন* ১২২ খ্রিস্টপূর্বাব্দে, যদিও সিমা কিয়ান থেকে এই সন্দিহান ছিল হান সম্রাট উ আপাতদৃষ্টিতে দখল করে।

*কাইলিন*এর কাল্পনিক চিত্র মিং রাজবংশ এ জিরাফ ভাবমূর্তি সঙ্গে যুক্ত হয়। জিরাফের সঙ্গে কাইলিন সনাক্তকরণ পরবর্তী সময়ে জেং হি এর পূর্ব আফ্রিকা এর সমুদ্রযাত্রা (আধুনিক দিনে সোমালিয়া) এ পরিণত হয়। মিং বংশ সোমালিয়া সওদাগরদের কাছ থেকে জিরাফসহ আরো অনেক বহিরাগত প্রাণী যেমন জেব্রা, ধূপ প্রভৃতি ক্রয় করেন। যহেং নাঞ্জিংদের কাছ থেকে দুটি জিরাফ ক্রয় করেন এবং এদেরকে "কাইলিন" হিসেবে পরিচয় করিয়ে দেন। সম্রাট বলেন জিরাফ ঐন্দ্রজালিক প্রাণী, যার লুন্ঠন তার ক্ষমতার মহিমা সংকেত ঘোষণা করেন।

কাইলিন এবং জিরাফ মধ্যে সনাক্তকরণ কাইলিন কিছু বৈশিষ্ট্য, তার নিরামিষভোজন এবং শান্ত প্রকৃতির সহ দ্বারা সমর্থিত হয়। এছাড়াও কাইলিন একটি হরিণ ও একটি ড্রাগন বা মাছের মত দাঁড়িপাল্লা মত হরিণের শিঙ থাকার হিসাবে বর্ণনা করা হয়; যেহেতু জিরাফ শিঙা মত আছে অসসিকোন এর তার মাথা এবং একটি চৌখুপী অঙ্কিত কোট প্যাটার্ন যে দাঁড়িপাল্লা মত দেখায় এটিকে দুটি প্রাণীকে মধ্যে একটি উপমা আঁকা করা সহজ। জিরাফের সঙ্গে কাইলিন সনাক্তকরণ দীর্ঘস্থায়ী প্রভাব বিস্তার করেছে : আজও, একই শব্দ পৌরাণিক প্রাণী ও উভয় কোরিয়ান এবং জাপানির মধ্যে জিরাফের জন্য ব্যবহৃত হয়।

অ্যাক্সেলে 麒麟'র প্রাচীন চীনা যেমন উচ্চারণ \**gərin*। ফিনিশ ভাষাতত্ত্ববিদ জুহাকে জানহুনেন সম্ভবত একটি মূলশব্দ যাহা হইতে অন্যান্য শব্দ নিষ্পন্ন হয় যেমন \**kalimV* পুনর্নির্মিত তুলনা

আরও দেখুন
---------

* ইউনিকর্ন
* পেগাসাস

তথ্যসূত্র
---------

1. ↑  "qilin (Chinese mythology)"। Encyclopædia Britannica। সংগ্রহের তারিখ ২৪ জুলাই ২০১১।
2. ↑  Chinese Literature - Chunqiu-Zuozhuan 春秋左傳, Gongyangzhuan 公羊傳, Guliangzhuan 穀梁傳 (www.chinaknowledge.de)
3. ↑  "古建上的主要装饰纹样――麒麟 古建园林技术－作者:徐华铛" (পিডিএফ)। সেপ্টেম্বর ৩০, ২০০৭ তারিখে মূল (পিডিএফ) থেকে আর্কাইভ করা। সংগ্রহের তারিখ সেপ্টেম্বর ১৭, ২০১৯।
4. ↑  zh:s:史記/卷028[*ভাল উৎস প্রয়োজন*]
5. ↑  此"麟"非彼"麟"专家称萨摩麟并非传说中麒麟
6. ↑  傳說中的聖獸－－麒麟[*স্থায়ীভাবে অকার্যকর সংযোগ*]
7. ↑  Wilson, Samuel M. "The Emperor's Giraffe", *Natural History* Vol. 101, No. 12, December 1992 "Archived copy"। ডিসেম্বর ২, ২০০৮ তারিখে মূল থেকে আর্কাইভ করা। সংগ্রহের তারিখ এপ্রিল ১৪, ২০১২।
8. ↑  傳世麒麟圖考察初稿 張之傑[*স্থায়ীভাবে অকার্যকর সংযোগ*]
9. ↑  Parker, J. T.:" The Mythic Chinese Unicorn"
10. ↑  Janhunen, J. (2011). Unicorn, Mammoth, Whale: mythological and etymological connections of zoonyms in North and East Asia. Linguistics, Archaeology and the Human Past, Occasional Paper, 12, 189-222.

বহিসংযোগ
--------

* 

উইকিমিডিয়া কমন্সে **কাইলিন** সংক্রান্ত মিডিয়া রয়েছে।

টেমপ্লেট:Chinese mythology
টেমপ্লেট:Japanese folklore long
**আল-বাঈদা মসজিদ** (আরবি: جامع البيضاء, আমাজিগ: ⵎⴻⵣⴳⵉⴷⴰ ⴰⵛⵎⵔⴰⵔ) মরক্কোর ঐতিহাসিক পুরনো শহর ফেজের ফেস আল-জেদীদে অবস্থিত একটি মসজিদ।

ইতিহাস
------

মসজিদটি নিকটবর্তী আল-হামরা মসজিদের পরে এবং সম্ভবত মেরিনিড যুগের পরে নির্মিত হয়। বরিস মাসলো (বিশ শতকের লেখক যিনি ফেজের অনেক মসজিদ নথিভুক্ত করেছেন) বিশ্বাস করেন ভবনের গঠন ইঙ্গিত দেয় এটি একটি ছোট অভ্যন্তরীণ স্থান (বর্তমানে মিহরাবের নিকটে) হিসেবে শুরু হয় এবং পরবর্তীতে সম্প্রসারণ করা হয়। সম্ভবত এই সম্প্রসারণে প্রাঙ্গণ ও এর চারপাশের বারান্দা যুক্ত করা হয় যা মূল প্রার্থনা কক্ষের চেয়েও প্রশস্ত। মসজিদটির মিনারটিও এই সম্প্রসারণের সময় থেকেই আছে।

স্থাপত্য
--------

### বহির্ভাগ

মসজিদের প্রবেশদ্বারটি ফেস আল-জেদীদের প্রধান সড়কে অবস্থিত। এটিতে নাল আকৃতির খিলান রয়েছে যার উপরে কাঠের একটি ছোট চাঁদোয়া আছে। প্রবেশপথের পাশে একটি ঐতিহাসিক ফোয়ারা আছে যা জেলিজ মোজাইক টালি দিয়ে সজ্জিত। মসজিদের মিনারটি প্রবেশপথ ও ফোয়ারার কিছুটা ডানদিকে (বা দক্ষিণ) ও পিছনে দাঁড়িয়ে আছে।

### অভ্যন্তর

মসজিদের প্রবেশপথটি খিলানযুক্ত বারান্দা দিয়ে ঘেরা প্রায় বর্গাকার একটি প্রাঙ্গণের অগ্রগামী। প্রাঙ্গণের মেঝে জেলিজ টালি দিয়ে আবৃত এবং এর মাঝখানে মার্বেল বেসিনের সাথে একটি ফোয়ারা আছে। প্রাঙ্গণের দক্ষিণ দিকের বারান্দাটি প্রধান প্রার্থনা কক্ষের সাথে সংযুক্ত যা প্রাঙ্গণের বারান্দাটির চেয়ে কম প্রশস্ত (সম্ভবত এটি ভবনের অন্যান্য অংশের চেয়ে পুরনো এবং এটিকে প্রসারিত করার জন্য প্রাঙ্গণটি যুক্ত করা হয়)। এই প্রার্থনার স্থানটি প্রায় সমান খিলানগুলোর একটি সারি দিয়ে বিভক্ত। মিহরাবটির গঠন ঐতিহ্যবাহী মরক্কান মিহরাবগুলোর অনুরূপ হলেও এটি তুলনামূলক সরল ও অনলঙ্কৃত।

প্রার্থনা কক্ষ, প্রাঙ্গণ ও মিনারটির মাঝের কোণে একটি অজুখানা রয়েছে। অজুখানাটিতে আয়তকার জলের বেসিন আছে এবং এর চারপাশে সাতটি ছোট কক্ষ রয়েছে যা ল্যাট্রিন হিসেবে কাজ করে।

### মিনার

মিনারটি বর্গাকার এবং সামগ্রিকভাবে মরক্কান মিনারগুলোর অনুরূপ। এর প্রধান স্তম্ভটি ১২.৬ মিটার উঁচু এবং এর প্রতিপার্শ্বের প্রস্থ ২.৮২ মিটার। এর উপরে ছোট গৌণ স্তম্ভটি ৩.২৫ মিটার উঁচু এবং শীর্ষে একটি ছোট গম্বুজ আছে। মিনারের পৃষ্ঠ সাদা রঙে আচ্ছাদিত এবং এর সরু জানালাগুলোর চারদিকে অপেক্ষাকৃত সরল জ্যামিতিক নকশা ও কারুকাজ আছে।

আরও দেখুন
---------

* মসজিদের তালিকা
* মরক্কোর মসজিদের তালিকা
* আফ্রিকার মসজিদের তালিকা
* আল ফাস মসজিদ
* ঔজদার বড় মসজিদ
* আল-কারাওইন বিশ্ববিদ্যালয়
* মেকনেস গ্র্যান্ড মসজিদ

তথ্যসূত্র
---------

1. ↑  "Beida Mosque"। *Archnet*। সংগ্রহের তারিখ ২০২১-০৩-১৮।
2. ↑  Alaoui, Richard (২০১৫)। *DK Eyewitness Travel Guide: Morocco* (নতুন সংস্করণ)। আইএসবিএন 1-336-12479-2। ওসিএলসি 934042007।
3. ↑  Le Tourneau, Roger (১৯৪৯)। *Fès avant le protectorat: étude économique et sociale d'une ville de l'occident musulman* (French ভাষায়)। Casablanca: Société marocaine de librairie et d'édition। ওসিএলসি 761131028। উদ্ধৃতি শৈলী রক্ষণাবেক্ষণ: অচেনা ভাষা (link)
4. 1 2 3 4 5 6 7 8 9  Maslow, Boris (১৯৩৭)। *Les mosquées de Fès et du Nord du Maroc*। Les Éditions d'Art et d'Histoire। ওসিএলসি 954521986।

বহিঃসংযোগ
---------

* Archnet-এ আল-বাঈদা মসজিদ (ইংরেজি)
***অল দি বেস্ট : ফান বিগিন্স*** হল রোহিত শেঠী পরিচালিত ২০০৯ সালের ভারতীয় হিন্দি-ভাষার অ্যাকশন কমেডি চলচ্চিত্র এবং চলচ্চিত্রটিতে সঞ্জয় দত্ত, বিপাশা বসু, অজয় দেবগন মুল ভুমিকায় অভিনয় করেছেন।

কাহিনী
------

বীর কাপুর (ফারদীন খান) একজন সংগ্রামী শিল্পী যিনি তাঁর রক গ্রুপটি নিয়ে কোনও দিন এটিকে বড় করে তোলার আশা করছেন তবে বর্তমানে আর্থিকভাবে ব্যর্থ হচ্ছেন। তার একমাত্র আয়ের উৎস হ'ল তার ধনী বড় ধাপের ভাই ধরম কাপুরের (সঞ্জয় দত্ত) এক মাসিক পকেট মানি, যার জন্য বীর তার বান্ধবী বিদ্যা (মুগ্ধা গডসে) এর সাথে বিবাহিত হওয়ার বিষয়ে একটি মিথ্যা কথা বলেছিলেন। তার সেরা বন্ধু প্রেম চোপড়া (অজয় দেবগন), যিনি জাভভির (বিপাশা বসু) বিয়ে করেছেন। জানভী প্রেমের পরিবারের মালিকানাধীন একটি ভাঙা জিমনেসিয়াম চালায় এবং প্রেম যান্ত্রিকভাবে গাড়িগুলিকে সংশোধন করতে ব্যয় করে।

বীর এবং প্রেমের জন্য রুপী দরকার। অবৈধ দৌড়ের জন্য প্রেমের গাড়িটি নিবন্ধনের জন্য ৫০০,০০০ (তারা জিতলে তারা ৫০০,০০০ টাকাও পাবে) তারা স্থানীয় একটি নিঃশব্দ লোণ হাঙ্গর টোবুর (জনি লিভার) কাছ থেকে প্রেমের নকশা করা একটি গাড়ি দেখিয়েছিল যা প্রেম তাকে আশ্বাস দেয়, এটি হারাতে পারে না। এই বাহন দ্বারা মুগ্ধ হয়ে, টোবু প্রেম এবং বীরকে ৫০০,০০০ লোণ দেওয়ার পাশাপাশি প্রেমের উপর নিজের পাঁচ লক্ষ টাকা বিনিয়োগ করে। প্রেম প্রতিযোগিতায় হেরে যায় এবং টোবুর এক হাজারের মধ্যে যা প্রদান করা উচিত। প্রেম একটি স্থানীয় বস্তিবাসী আরজিভির কাছে বীরের বাংলো ভাড়া দেওয়ার সিদ্ধান্ত নিয়েছে; - লটারি জিতে রঘুবন্দাস গোভরধনদাস ভাকাওয়ালে (সঞ্জয় মিশরা), এবং আড়াই হাজার টাকা অগ্রিম সংগ্রহ করেছেন। যাইহোক, লুশোটো যাওয়ার পথে যখন গোয়া বিমানবন্দরে ধরম আটকা পড়েছিল এবং তার ছোট ভাইয়ের সাথে যোগাযোগ করার জন্য জোর দিয়েছিল তখন সবকিছু গোলমেলে। বিষয়গুলি আরও খারাপ হয়ে যায় যখন তাদের নতুন ভাড়াটিয়া এসে ধরমকে মারধর করে পরিস্থিতি রক্ষার জন্য, প্রেম এবং বীর উভয়ই মিথ্যা বলে যে রঘু পাগল এবং বিপরীত।

বিদ্যা বীরের সাথে লড়াই করেছিল এবং অস্থায়ীভাবে তার সাথে কথা বলছে না। বীর ধরমকে বিমানবন্দর থেকে বাড়িতে আনার পরে, ধরম জানভিটিকে দেখেন এবং তাকে বিদায়ের জন্য নিয়ে যান, এবং পরে যখন তিনি বিদ্যা দেখেন, প্রেম এবং বীর তাকে বলে যে সে প্রেমীর বান্ধবী জানভি বিদ্যা বলে ভান করে, বীরের স্ত্রী এবং বিদ্যা ঝানভি হওয়ার ভান করে। নতুন ভাড়াটিয়া আরজিভি, টুবু এবং তার ঠগদের নিয়মিত পরিদর্শন এবং অবশেষে লুশোটোর এক রাজকন্যা (বিপাশা বসু) দ্বারা বিষয়গুলি আরও গভীর জটিলতায় ঢুকে পড়ে।

অভিনয়
------

* সঞ্জয় দত্ত - ধরম কাপুর
* বিপাশা বসু - জাহ্নবি চোপড়া
* অজয় দেবগন - প্রেম চোপড়া

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১০ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৯।
2. ↑  Rohit Shetty "Rohit Shetty Praising Marathi Film Industry"
**এল বাছিয়া মাদ্রাসা** ( আরবি: المدرسة الباشية ) তিউনিশিয়ার তিউনিসে অবস্থিত একটি মাদ্রাসা। মাদ্রাসাটি বুকসেলার্স সড়কে অবস্থিত।  মাদ্রাসাটি আল-জায়াতুনা মসজিদের নিকটে এবং গুয়াচাইন হাম্মামের (গোসলখানা) সামনে অবস্থিত।

ইতিহাস
------

 মাদ্রাসার আঙ্গিনা
১৭৫২ সালে হোসেন রাজত্বের প্রথম আবু এল-হাসান আলী সময়কালে মাদ্রাসাটি নির্মাণ করা হয়। মাদ্রাসাটি হানাফি অনুসারীদের পাঠদান করে। 

১৯৮০-এর দশকে এবং বৃত্তিমূলক প্রশিক্ষণ ও কর্মসংস্থান মন্ত্রালয়ের সহায়তায় মাদ্রাসাটি প্রশিক্ষণ কেন্দ্র হিসাবেও পুননির্মাণ করা হয়।

বর্ণনা
------

মাদ্রাসায় শিক্ষার্থীদের জন্য ১৩ টি কক্ষ, একটি প্রার্থনার ঘর এবং একটি পাঠাগার রয়েছে। 
মাদ্রাসার প্রবেশপথের কাছে একটি সর্বসাধারণের জন্য একটি ঝর্ণা রয়েছে। পরবর্তীতে দর্শকদের জন্য উন্মুক্ত করা হয়।

মাদ্রাসা ভবনটি মাদ্রাসার চিরায়ত স্থাপত্যের আদলে নির্মাণ করা হয়েছে। উঠানটি তিন দিকের চারপাশের বারান্দাগুলোর মাধ্যমে কক্ষগুলিতে যাবার পথ তৈরি করেছে এবং চতুর্থ দিক দিয়ে প্রার্থনা কক্ষ এবং গ্রন্থাগারটিতে যাবার পথ আছে।

* মাদ্রাসার দরজামাদ্রাসার দরজা
* ফলকফলক
* মাদ্রাসার প্রবেশপথের গলিমাদ্রাসার প্রবেশপথের গলি
* মাদ্রাসার প্রাঙ্গণমাদ্রাসার প্রাঙ্গণ

তথ্যসূত্র
---------

1. ↑  "Médersa Al Bachiya"। *commune-tunis.gov.tn* (ফরাসি ভাষায়)। সংগ্রহের তারিখ ২১ ফেব্রুয়ারি ২০১৬।
2. ↑  "Médersa Al Bachiya"। *commune-tunis.gov.tn* (ফরাসি ভাষায়)। সংগ্রহের তারিখ ২১ ফেব্রুয়ারি ২০১৬।
3. ↑  "Médersa Al Bachiya"। *commune-tunis.gov.tn* (ফরাসি ভাষায়)। সংগ্রহের তারিখ ২১ ফেব্রুয়ারি ২০১৬।
4. ↑  "Médersa Al Bachiya"। *commune-tunis.gov.tn* (ফরাসি ভাষায়)। সংগ্রহের তারিখ ২১ ফেব্রুয়ারি ২০১৬।

বহিঃসংযোগ
---------

* "Medersa el Bachia"। *culture.alecso.org* (ফরাসি ভাষায়)। ১২ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৬।


উইকিমিডিয়া কমন্সে **এল বাছিয়া মাদ্রাসা** সংক্রান্ত মিডিয়া রয়েছে।
**স্লিম্যানিয়া মাদ্রাসা** (আরবি: المدرسة السليمانية) তিউনিশিয়ার তিউনিসে অবস্থিত একটি মাদ্রাসা। এটি তিউনিসের মদীনায় একটি প্রাক্তন মাদ্রাসা এবং উসমানীয় সাম্রাজ্যের অন্যতম নিদর্শন।

ইতিহাস
------

১৭৫৪ সালে প্রথম আবু এল-হাসান আলী তার পুত্র সুলাইমানের (যাকে তার ভাই বিষ পান করায়) স্মরণে মাদ্রাসাটি নির্মাণ করেন। মাদ্রাসাটি আল-জায়েতুনা মসজিদ এবং সৌক এল কাচাইনের নিকটে নির্মিত হয় ।  প্রথম আবু-ল-হাসান আলী কর্তৃক নির্মিত চারটি মাদ্রাসার মধ্যে এটিই প্রথম মাদ্রাসা। অন্যগুলো হলঃ এল বাছিয়া মাদ্রাসা, এল আছৌরিয়া মাদ্রাসা এবং বীর লাহজার মাদ্রাসা।

স্থাপত্য
--------

স্লিম্যানিয়া মাদ্রাসা রাস্তার তুলনায় উঁচুতে অবস্থিত বারান্দার জন্য পরিচিত। প্রবেশদ্বারের এই বারান্দাটি উসমানীয় স্থাপত্য শৈলীতে ভালভাবে সজ্জায় সজ্জিত। কলাম এবং তোরণগুলো সবুজ টাইলস দ্বারা সজ্জিত। ছাদের কর্নিসগুলো সুন্দর পাথরের খিলান দ্বারা গঠিত।

 উঠানের তোরণ এবং কলাম
উঠানটি চারটি লম্বা বারান্দা দ্বারা বেষ্টিত। তাদের মধ্যে একটি প্রার্থনা কক্ষে এবং অন্য তিনটি শিক্ষার্থীদের থাকার ১৮ টি কক্ষে যাবার প্রবেশপথ। প্রার্থনা কক্ষটি তিনটি চক্রনাভিতে বিভক্ত এবং একটি চমকপ্রদ মার্বেল পাথরের মিহরাব রয়েছে। মাদ্রাসার অষ্টভুজাকার গম্বুজটি সবুজ টাইলস দিয়ে আবৃত। এই ঘরের দেয়ালগুলিতে বিসমিল্লাহির রাহমানির রাহীম এবং আল্লাহর ৯৯টি নাম খোদাই করা রয়েছ। 

১৯৮২ সালে স্লিম্যানিয়া মাদ্রাসাতি জাতীয় ঐতিহ্যবাহী ইনস্টিটিউট এবং ডি স্যুভেগার্ডে দে লা মদিনা দে তিউনিস সংগঠন দ্বারা পুননির্মাণ করা হয়। বর্তমানে এটি অনেক মেডিকেল সংগঠনের প্রধান কার্যালয় হিসাবে ব্যবহার হচ্ছে। 

* প্রবেশ দ্বারপ্রবেশ দ্বার
* দেয়ালের কারুকার্যদেয়ালের কারুকার্য
* উঠানউঠান

তথ্যসূত্র
---------

1. ↑  "Madrasa Slimaniyya"। *qantara-med.org* (ফরাসি ভাষায়)। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৬।
2. ↑  "Madrasa Slimaniyya"। *qantara-med.org* (ফরাসি ভাষায়)। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৬।
3. ↑  "Les 3 médersas"। *commune-tunis.gov.tn* (ফরাসি ভাষায়)। সংগ্রহের তারিখ ২১ ফেব্রুয়ারি ২০১৬।

উইকিমিডিয়া কমন্সে **স্লিম্যানিয়া মাদ্রাসা** সংক্রান্ত মিডিয়া রয়েছে।
কলমি শাক (***Ipomoea aquatica***) এক প্রকারের অর্ধ-জলজ উষ্ণমণ্ডলীয় লতা। একে শাক হিসাবে খাওয়া হয়। এর আদি নিবাস কোথায় তা জানা যায়নি, তবে সারা বিশ্বের ক্রান্তীয় ও উপ-ক্রান্তীয় অঞ্চলে এটি জন্মে। ইংরেজিতে একে বলে water spinach, **river spinach**, **water morning glory**, **water convolvulus**, **Chinese spinach**, **Swamp cabbage** এবং এশিয়ার কিছু অঞ্চলে Kangkong ।

বিবরন
-----

কলমি শাক পানিতে কিংবা ভেজা মাটিতে জন্মে থাকে। এর ডাঁটাগুলো ২-৩ মিটার বা আরো বেশি দীর্ঘ হয়। ডাঁটার গিঁট বা পর্ব থেকে শেকড় বের হয়। এটি ফাঁপা বলে পানির উপরে ভেসে থাকতে পারে। কলমি শাকের পাতা অনেকটা লম্বাটে ত্রিকোণাকার বা বল্লমাকার, এবং ৫-১৫ সেমি দীর্ঘ এবং ২-৮ সেমি চওড়া হয়। কলমির ফুল অনেকটা ট্রাম্পেট আকৃতির এবং ৩-৫ সেমি চওড়া হয়ে থাকে। ফুলের রঙ সাধারণত সাদা এবং গোড়ার দিক বেগুনি। ফুলে বীজ হয়, বীজ থেকেও গাছ লাগানো যায়।

চাষাবাদ
-------

কলমি শাক
পূর্ব, দক্ষিণ, এবং দক্ষিণ-পূর্ব এশিয়াতে কলমি শাকের চাষ করা হয়। প্রাকৃতিকভাবে পানিতে বা পানির ধারের ভেজা মাটিতে এই গাছ জন্মায়, আর বেশি যত্নেরও দরকার হয় না। মালয়ী ও চীনা খাবারে এর ব্যাপক ব্যবহার রয়েছে। বাংলাদেশে এটি শাক হিসাবে বেশ জনপ্রিয়। কলমি শাক সাধারণত ভাজি হিসাবে রান্না করা হয়। এছাড়া ঝোল সহ মাছ দিয়েও রান্না করে খাওয়ার চল রয়েছে।

মার্কিন যুক্তরাষ্ট্রে এই শাকটির বিস্তার ঘটানো হয়েছে, তবে উচ্চ বর্ধনশীল হবার কারণে সেদেশে এটি 'বিরক্তিকর আগাছা' (noxious weed) রূপে গণ্য।

পুষ্টি তথ্য
-----------

প্রতি ১০০ গ্রাম কলমি শাকের পুষ্টিমান :
পানি- ৮৯ ৭ গ্রাম, 
আমিষ – ৩ ৯ গ্রাম, 
লৌহ – ০ ৬ গ্রাম,
শ্বেতসার – ৪ ৪ গ্রাম, 
আঁশ – ১ ৪ গ্রাম, 
ক্যালসিয়াম – ০ ৭১ মিলিগ্রাম, 
থায়ামিন – ০ ৯ মিলিগ্রাম, 
নায়াসিন – ১ ৩ মিলিগ্রাম,
ভিটামিন সি – ৪৯ মিলিগ্রাম, 
ক্যালোরি – ৩০ কিলো ক্যালোরি।

উপকারিতা
--------

১. কলমি শাকে ক্যালসিয়াম থেকে বলে এই শাক হাড় মজবুত করতে সাহায্য করে। তাই ছোটবেলা থেকেই শিশুদের কলমি শাক খাওয়ানো উচিত।

২. এই শাকে রয়েছে প্রচুর পরিমানে ভিটামিন সি। ভিটামিন রোগ প্রতিরোধ করে।

৩. কলমি শাক বসন্ত রোগের প্রতিষেধক হিসেবে কাজ করে।

৪. পর্যাপ্ত পরিমানে লৌহ থাকায় এই শাক রক্ত শূন্যতার রোগীদের জন্য দারুণ উপকারি।

৫. জন্মের পর শিশু মায়ের বুকের দুধ না পেলে মাকে কলমি শাক রান্না করে খাওয়ালে শিশু পর্যাপ্ত পরিমানে দুধ পাবে।

৬. নিয়মিত কলমি শাক খেলে কোষ্ঠকাঠিন্য দূর হয়।

গুণাগুণ
-------

ফোড়া হলে কলমি পাতা একটু আদাসহ বেটে ফোড়ার চারপাশে লাগালে ফোড়া গলে যাবে এবং পুঁজ বেরিয়ে শুকিয়ে যাবে।

পিঁপড়া, মৌমাছি কিংবা পোকামাকড় কামড়ালে কলমি শাকের পাতা ডগা সহ রস করে লাগালে যন্ত্রণা কমে যায়। এছাড়া

কোষ্ঠ কাঠিন্য হলে কলমি শাকের সঙ্গে আখের গুড় মিশিয়ে শরবত বানিয়ে সকাল-বিকাল এক সপ্তাহ খেলে ভালো উপকার পাওয়া যাবে।আমাশয়ও এ শরবত কাজ করে।

গর্ভাবস্থায় মায়েদের শরীরে পানি আসে। কলমি শাক বেশি করে রসুন দিয়ে ভেজে তিন সপ্তাহ খেলে পানি কমে যায় অনেক ক্ষেত্রে।

প্রসূতি মায়েদের শিশুরা যদি মায়ের দুধ কম পায় তাহলে কলমি শাক ছোট মাছ দিয়ে রান্না করে খেলে মায়ের দুধ বাড়ে।

আরও দেখুন
---------

* হলুদ কলমি

তথ্যসূত্র
---------

1. ↑
2. ↑
3. ↑  "সংরক্ষণাগারভুক্ত অনুলিপি"। ২০ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৯।
4. ↑  "সংরক্ষণাগারভুক্ত অনুলিপি"। ১২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১২।

উইকিপ্রজাতিতে-এ বিষয় সম্পর্কিত তথ্য রয়েছে: ***Ipomoea aquatica***

উইকিমিডিয়া কমন্সে **কলমি শাক** সংক্রান্ত মিডিয়া রয়েছে।
**ধইঞ্চা** বা **ধৈঞ্চা** বা **ধনচে** এর বৈজ্ঞানিক নাম ***Sesbania bispinosa***, এর বন্য অবস্থার প্রজাতিটির বৈজ্ঞানিক নাম *Sesbania aculeata.* এটি সেসবানিয়া গণের অন্তর্ভুক্ত ছোট বৃক্ষ।

বাংলা এবং হিন্দিতে একে ধইঞ্চা, ইংরেজিতে Dhaincha বলা হয়।

বাসস্থান ও বিস্ত‌ৃতি
--------------------

এটি এশিয়া এবং উত্তর আফ্রিকার স্থানীয় উদ্ভিদ। গ্রীষ্মমণ্ডলীয় আফ্রিকায় খুব সহজেই আগাছা বিনাশকারী এই উদ্ভিদটি দেখা যায়। এ বৈশিষ্ট্যের কারণে এটিকে আমেরিকা মহাদেশেও রোপন শুরু হয়েছে। লবণাক্ত মাটিতেও এটি বেড়ে ওঠে। 

*ধইঞ্চা (S. bispinosa)* সিক্ত, ভারী মাটিতে অভিযোজিত উদ্ভিদ কিন্তু খরা-প্রবণ বা বালুময় এলাকায়ও সহজেই অভিযোজিত হয়। এটি বিস্তরভাবে ভারত, বাংলাদেশে চাষ করা হয়। ভিয়েতনামে ধানখেতে এটি চাষ করা হয় পরবর্তীতে জ্বালানিকাঠ হিসেবে ব্যবহারের উদ্দেশ্যে।

বর্ণনা
------

এটি একটি বর্ষজীবী গুল্ম। এটি লম্বায় সাত মিটার পর্যন্ত দীর্ঘ হতে পারে কিন্তু সাধারণত এক বা দুই মিটার বড় হয়। এর বাকল তন্তুময়, কাণ্ড শাঁসযুক্ত এবং বলিষ্ঠ আর ফুল হলুদ বর্ণের। এটি মটরশুটির মত ফল উৎপাদন করে যার মধ্যে হালকা বাদামী রঙের বীজ থাকে।

ব্যবহার
-------

এই উদ্ভিদটির বহুল ব্যবহার বিদ্যমান। সবুজ সার, ধানের খড়, জ্বালানিকাঠ এবং পশুখাদ্য হিসেবে এটির প্রচলন রয়েছে।

* এটি দড়ি, মাছ ধরার জাল, চটের কাপড়, (নৌকার) পালের কাপড় তৈরিতে ব্যবহার করা যায়। এর তন্তু বার্চ গাছের তন্তুর মত অর্থাৎ কাগজ তৈরিতে এটি ভাল কাঁচামাল হতে পারে।
* এর পত্ররাজি উত্তম পশুখাদ্য এবং শস্যবীজ মুরগির খাবার হিসেবে ব্যবহার্য। এই গাছটি দুর্ভিক্ষের সময়ে মানুষের জন্য খাদ্যের উৎস হতে পারে।
* ধইঞ্চা যে আঠা উৎপন্ন করে তা ঘনকারক এজেন্ট হিসেবে ব্যবহার করা যায়।
* অন্যান্য কলাই জাতীয় উদ্ভিদের মত, এটি নাইট্রোজেন সংবন্ধনের মাধ্যমে মাটির স্বাস্থ্যবৃদ্ধি করতে পারে।
* এটি ভাল জ্বালানিকাঠ।
* ধইঞ্চার ফল বহুকাল ধরে দাঁদ এবং অন্যান্য চর্মরোগ সংক্রমণের প্রতিকারে প্রলেপ হিসেবে ব্যবহৃত হচ্ছে।

রন্ধনশিল্পে ব্যবহার
-------------------

ধইঞ্চার হলুদ ফুল দক্ষিণ-পূর্ব এশিয়ায় সবজি হিসেবে খাওয়া হয়। মূলত থাইল্যান্ড এবং ভিয়েতনামে এর কদর বেশি। 

থাই ভাষায় ধইঞ্চা ফুলের নাম ডক সানো (ดอกโสน)। থাই রন্ধনপ্রণালীতে এটিকে রান্না করে অথবা কাঁচা উভয়ভাবেই ব্যবহার করা হয়।  ডিমের অমলেট  এবং মিষ্টি তৈরিতেও এই ফুলের ব্যবহার রয়েছে।

ছবির গ্যালারী
-------------

|  |  |
| --- | --- |
| খালের পাশে ধইঞ্চার ঝোপ | 
 |

তথ্যসূত্র
---------

1. ↑  Pictures of the tree
2. ↑  Gỏi tép đồng và bông điên điển - Vietnamese dish
3. ↑  Thailand, Cuisine
4. ↑  Omelette
5. ↑  Sweets - "ขนมดอกโสน" (kanom dok sanō)
**পঙ্কজ ঘোষ** একজন ভারতীয় রাজনীতিবিদ, যিনি ১৯৯৬ থেকে ২০০৬ সাল পর্যন্ত বনগাঁ বিধানসভার বিধায়ক ছিলেন। তিনি ভূপেন্দ্রনাথ শেঠকে পরাজিত করে ১৯৯৬ এবং ২০০১ সালে বনগাঁ বিধানসভা কেন্দ্রের বিধায়ক নির্বাচিত হন। পঙ্কজ ঘোষ বর্তমানে সিপিআইএমের উত্তর ২৪ পরগনা জেলা কমিটির সম্পাদকমন্ডলীর সদস্য।

### প্রারম্ভিক জীবন

পঙ্কজ ঘোষ গোপালনগর হরিপদ ইনস্টিটিউটে পদার্থবিদ্যার শিক্ষক হিসাবে কর্মজীবন শুরু করলেও তিনি অল্পদিনের মধ্যেই চাকরি ছেড়ে সর্বক্ষণের কর্মী হিসাবে সিপিআই(এম) দলে যোগদান করেন।

### রাজনৈতিক জীবন

পঙ্কজ ঘোষ বনগাঁ বিধানসভা কেন্দ্র থেকে ১৯৯৬ এবং ২০০১ সালে পরপর দুবার পশ্চিমবঙ্গ বিধানসভা নির্বাচনে জয়লাভ করে পশ্চিমবঙ্গ বিধানসভার সদস্য নির্বাচিত হয়েছিলেন। 
পঙ্কজ ঘোষ বর্তমানে সিপিআইএমএর কৃষক সংগঠন সারাভারত কৃষকসভার উত্তর ২৪ পরগনা জেলা কমিটির সভাপতি। তাছাড়া পঙ্কজ ঘোষ সিপিআইএমএর উত্তর ২৪ পরগনা জেলা সম্পাদকমন্ডলীর অন্যতম সদস্য।

তথ্যসূত্র
---------

1. ↑  "General Elections, India, 1996, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৭ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।
2. ↑  "General Elections, India, 2001, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।
চিচিঙ্গা
'*চিচিঙ্গা **বা** কইডা **বা** কুুুশি* বা *হইডা* (ইংরেজি: Snake gourd) (বৈজ্ঞানিক নাম: *Trichosanthes cucumerina*) হচ্ছে ঝিঙের মত কিন্তু আরও লম্বা বা কখনো সাপের মত পেঁচানো, অপেক্ষাকৃত নরম সবজি। এটি ঝিঙে, লাউ, শশা, কুমড়ো ইত্যাদির মতই কিউকারবিটেসি পরিবারের সদস্য।

ঢাকার বাজারে চিচিঙ্গা

বিবরণ
-----

চিচিঙ্গা গাছের পাতা ২৫ সেমি পর্যন্ত লম্বা হয়ে থাকে। ফুলগুলি উষ্ণ, সাদা আঁশ নিয়ে রাতে পাপড়ি মেলে , পাপড়িগুলি বন্ধ হয়ে যাওয়ার সময় চুলের মতো সাদা আঁশ গুলো কিছুটা মুটিয়ে আসে, তবে রাতের বেলা সাদা রেখার কারণে নীল রঙের ফলগুলো দেখা যায় (নিচের গ্যালারীতে ফটো দেখুন)। চিচিঙ্গা ফল ২০০ সেন্টিমিটার পর্যন্ত লম্বা হতে পারে। পেকে গেলে লাল বর্ণ ধারণ করে এবং বীজ সংগ্রহ করা যায়। এদের একটি জাত হলো জাপানি চিচিঙ্গা। এটি কিছুটা গোলাকৃতির হয় এবং ৭ সেন্টিমিটার পর্যন্ত বৃত্তাকার হয়। চট্টগ্রামে এটিকে হইডা ও গোপালগঞ্জে কুশি নামে ডাকা হয়।

ব্যবহার
-------

সাধারণ নাম "Snake gourd (সর্প লাউ)" বা "চিচিঙ্গা" সংকীর্ণ, বাঁকা, দীর্ঘায়িত ফলকে বোঝায়। নরম চামড়াযুক্ত অপরিপক্ক ফল দৈর্ঘ্যে ১৫০ সেমি (৬৯ ইঞ্চি) পর্যন্ত বড় হতে পারে। এটি নরম, কোমল, কিছুটা মিউজিলিনাস মাংসবিশিষ্ট ঝিংগা এবং লাউয়ের মতো। এটি দক্ষিণ এশিয়া এবং দক্ষিণ-পূর্ব এশিয়ার রান্নায় জনপ্রিয় এবং বর্তমানে আফ্রিকার কয়েকটি বাড়ির বাগানে জন্মে। চাষের সময় কিছু,অপরিপক্ক ফলটির একটি অপ্রীতিকর গন্ধ এবং খানিকটা তেতো স্বাদ থাকে, উভয়ই রান্নার পর দূর হয়ে যায়।

পুষ্টিগুণ
---------

প্রতি ১০০ গ্রাম কইডা বা চিচিঙ্গা বা হইডায় পুষ্টির তথ্যগুলি নিম্নরূপ:

ক্যালোরি 86.2 কিলোক্যালরি

ম্যাক্রোনিউট্রিয়েন্টস:
মোট ফ্যাট 3.9 গ্রাম

স্যাচুরেটেড ফ্যাট 0.5 গ্রাম

মোট কার্বোহাইড্রেট 12.5 গ্রাম

খাদ্যতালিকাগত ফাইবার 0.6 গ্রাম

প্রোটিন 2.0 গ্রাম

কোলেস্টেরল 0.0 মিলিগ্রাম

সোডিয়াম 33.0 মিলিগ্রাম

পটাশিয়াম 359.1 মিগ্রা

মাইক্রোনিউট্রিয়েন্টস:
ভিটামিন:
ভিটামিন এ 9.8%

ভিটামিন বি৬ ১১.৩%

ভিটামিন সি 30.5%

ভিটামিন ই 1.1%

খনিজ পদার্থ:
ক্যালসিয়াম 5.1%

ম্যাগনেসিয়াম 6.7%

ফসফরাস 5.0%

দস্তা 7.2%

আয়রন 5.7%

ম্যাঙ্গানিজ 12.5%

আয়োডিন 5.9%

চিত্রশালা
---------

* The lace-like flower of T. cucumerina opens only after dark. Here, it is shown almost completely unfurled.The lace-like flower of *T. cucumerina* opens only after dark. Here, it is shown almost completely unfurled.
* In the process of unfurling its fimbriate petals.In the process of unfurling its fimbriate petals.
* An edible immature snake gourd.An edible immature snake gourd.
* It twists and becomes orange-red while elongated and ripened.It twists and becomes orange-red while elongated and ripened.
* Different maturity stages and shapes as seen in cultivation.Different maturity stages and shapes as seen in cultivation.
* Flower and flower buds.Flower and flower buds.
* Snake gourd semilooper anadevidia peponis larva, a major pest of T. cucumerinaSnake gourd semilooper *anadevidia peponis* larva, a major pest of *T. cucumerina*

তথ্যসূত্র
---------

1. ↑  The Plant List, *Trichosanthes cucumerina*
2. ↑

বহিঃসংযোগ
---------

* Trichosanthes cucumerina Linn. improves glucose tolerance and tissue glycogen in non insulin dependent diabetes mellitus induced rats  ওয়েব্যাক মেশিনে আর্কাইভকৃত ৭ মার্চ ২০১০ তারিখে
**মনিকা বেদী** (জন্ম ১৮ জানুয়ারি ১৯৭৬) একজন অভিনেত্রী এবং টেলিভিশন উপস্থাপিকা। ১৯৯০ এর দশকের মাঝামাঝি সময়ে তিনি হিন্দি ছবিতে আত্মপ্রকাশ করেছিলেন। তার উল্লেখযোগ্য সিনেমা হল প্যার ইশক অর মহব্বত ও জোড়ি নম্বর ওয়ান (দুটোই ২০০১)। তিনি বিগ বস ২ এবং স্টার প্লাসের সরস্বতীচন্দ্র এ উপস্থিত হওয়ার জন্যও পরিচিত।

প্রাথমিক এবং ব্যক্তিগত জীবন
---------------------------

তিনি পাঞ্জাবের হোশিয়ারপুর জেলার চবওয়াল গ্রামে জন্মগ্রহণ করেছিলেন।তার পিতা মাতা যথাক্রমে প্রেম কুমার বেদী ও শকুন্তলা বেদী। তার বাবা-মা ১৯৭৯ সালে নরওয়ের নাট্যকারে চলে এসেছিলেন। ভারতে স্নাতক শেষ করার পরে তিনি সাহিত্য পড়ার জন্য যুক্তরাজ্যের অক্সফোর্ড বিশ্ববিদ্যালয়ে যোগদান করেছিলেন। তিনি ১৯৯৫ সালে দিল্লি বিশ্ববিদ্যালয়ে অভিনয়ের উপর পড়াশোনা সম্পন্ন করেন।২০০২ সালের সেপ্টেম্বরে জাল নথিতে পর্তুগালে প্রবেশের জন্য বেদী ও আবু সালেমকে পর্তুগালের কারাগারে সাজা দেওয়া হয়েছিল। ২০০৬ সালে একটি ভারতীয় আদালত একটি বেআইনি নামে পাসপোর্ট কেনার জন্য বেদীকে দোষী ঘোষণা করেছিল। ২০১০ সালের নভেম্বরে ভারতের সুপ্রিম কোর্ট তাকে দোষী সাব্যস্ত করে ।তবে কারাগারের মেয়াদ বেঁধে দেওয়া হয় সেই সময়ের মধ্যে যা ইতি মধ্যে ভোগ করেছেন।

কর্মজীবন
--------

মনিকা বেদী
বেদী তেলুগু ভাষার চলচ্চিত্র তাজমহল (১৯৯৫) এ তিনি প্রথম অভিনয় করেন । যা ডি রামানিদু তৈরি করেছিলেন। রামায়ণু তাঁকে শিবায়া এবং স্পিড ড্য়‌ান্সারে ও নিয়েছিলেন। ১৯৯৫ সালে সুরক্ষার মাধ্যমে তিনি বলিউডে আত্মপ্রকাশ করেছিলেন। বেদী আপাতবাস্তব টেলিভিশন অনুষ্ঠান বিগ বস সিজন ২ তে অংশ নিয়েছিলেন। তিনি প্রতিযোগী ছিলেন ঝালক দিখলা জা ৩ ও দেশি গার্লে অংশ নেন।তিনি ইউনিভার্সা‌ল মিউজিকের আধ্যাত্মিক অ্যালবামের জন্য "একওঙ্কার" মন্ত্রটি গেয়েছিলেন।বেদী হরজিৎ সিং রিকি পরিচালিত পাঞ্জাবী চলচ্চিত্র সারফায়ার (২০১২) তে অভিনয় করেছিলেন।২০১৩ সালে বেদী স্টার প্লাসের শো সরস্বতীচন্দ্রে গুমানের নেতিবাচক চরিত্রে অভিনয় করেছিলেন।

তথ্যসূত্র
---------

1. ↑  "The tale of Monica Bedi"। Times of India। ১৬ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৩।
2. ↑  "The tale of Monica Bedi - Times of India"। *The Times of India* (ইংরেজি ভাষায়)। সংগ্রহের তারিখ ২০১৯-১১-১৯।
3. ↑  "Top 10 Celebrities and Their Run-ins With the Law"। *The New Indian Express*। সংগ্রহের তারিখ ২০১৯-১১-১৯।
4. ↑  "Fake Passport Case: SC Upholds Bedi's Conviction"। *web.archive.org*। ২০১৪-০২-০২। Archived from the original on ২০১৪-০২-০২। সংগ্রহের তারিখ ২০১৯-১১-১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
5. ↑  Sep 24, TNN | Updated:; 2002; Ist, 2:00। "Monica Bedi makes Telugu producers wary | Hyderabad News - Times of India"। *The Times of India* (ইংরেজি ভাষায়)। সংগ্রহের তারিখ ২০১৯-১১-১৯।
6. ↑  "Monica Bedi bids adieu to Bigg Boss"। *Sify* (ইংরেজি ভাষায়)। ২০১৯-০৬-২২ তারিখে মূল থেকে আর্কাইভ করা। সংগ্রহের তারিখ ২০১৯-১১-১৯।
7. ↑  "Monica Bedi turns singer! - Times of India"। *The Times of India* (ইংরেজি ভাষায়)। সংগ্রহের তারিখ ২০১৯-১১-১৯।

বহিঃসংযোগ
---------


উইকিমিডিয়া কমন্সে **মনিকা বেদী** সংক্রান্ত মিডিয়া রয়েছে।

* ইন্টারনেট মুভি ডেটাবেজে মনিকা বেদী (ইংরেজি)
* ফেসবুকে মনিকা বেদী
**সাত পাকে বাঁধা** সৌমিত্র চট্টোপাধ্যায় এবং সুচিত্রা সেন অভিনীত একটি বাংলা সিনেমা । ছবিটি ১৯৬৩ সালে মুক্তি পায়। পরিচালক অজয় কর। *সাত পাকে বাঁধা* চলচ্চিত্রে অভিনয়ের জন্য মস্কো চলচ্চিত্র উৎসবে নায়িকা সুচিত্রা সেন "সিলভার প্রাইজ ফর বেস্ট অ্যাকট্রেস" জয় করেন। তিনিই প্রথম ভারতীয় অভিনেত্রী যিনি কোনো আন্তর্জাতিক চলচ্চিত্র উৎসবে পুরস্কৃত হয়েছিলেন।

পটভূমি
------

অধ্যাপক সুখেন্দু দত্ত (সৌমিত্র চ্যাটার্জী), একজন সুশিক্ষিত দরিদ্র এতিম, যিনি কলকাতার একটি ছোট অ্যাপার্টমেন্টে তার খালার সাথে থাকেন। বিশ্ববিদ্যালয়ে নিয়মিত চাকরির পাশাপাশি তিনি প্রাইভেট টিউশন করেও জীবিকা নির্বাহ করেন। তিনি সুখেন্দুর এক ছাত্রের সম্মানে নিক্ষিপ্ত একটি প্রাইভেট পার্টিতে ধনী পারিবারিক পটভূমির একজন সুশিক্ষিত মহিলা অর্চনা বসুর (সুচিত্রা সেন) সাথে সাক্ষাত করেছিলেন। এর পরে তারা প্রেমে পড়ে এবং বিয়ে করে। সুখেন্দুর দুর্বল আয়ের কথা বিবেচনা করে অর্চনার মা প্রথম থেকেই বিয়েতে খুশি হননি। অবশেষে সুখেন্দু ও অর্চনা বিবাহিত জীবনে তাঁর খুব বেশি হস্তক্ষেপ পারস্পরিক বিচ্ছেদ ঘটায়।

তথ্যসূত্র
---------

1. ↑  "Technical Specifications"। IMDb। সংগ্রহের তারিখ ২১ জুলাই ২০১৪।
2. ↑  "Suchitra Sen, Bengal's sweetheart"। NDTV। ১৭ জানুয়ারি ২০১৪। ২০ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৪।

আরও দেখুন
---------

* সাত পাকে বাঁধা, ইন্টারনেট মুভি ডেটাবেজ
**দেশি গাব** এক প্রকার সপুষ্পক উদ্ভিদের ফল। দেশি গাব গাছের বিজ্ঞানসম্মত নাম **ডায়োস্পাইরস মালাবারিকা**, যা ইবেনেসী পরিবারভুক্ত। একে ইংরেজিতে Gaub, Indian persimmon, Malabar ebony, Black-and-white Ebony বা Pale Moon Ebony নামে ডাকা হয়। 
সর্বোচ্চ ৩৫ মিটার পর্যন্ত লম্বা হতে পারে। এর কাণ্ড কালচে, যার ব্যাস ৭০ সে.মি. পর্যন্ত হতে পারে।

নাম পরিচিতি
-----------

গ্রামাঞ্চলের ঝোপ-ঝাড়ে যে গাছটিকে ভয় ভূত-পিচাশের চেয়ে কম নয়- এর নাম দেশি গাব। বহু বর্ষজীবী দেশি গাব বাংলা ও হিন্দিতে গাব, সংস্কৃত ভাষায় এর নাম 'তিন্দুকা', এবং তামিল ভাষায় 'তুম্বিকা' নামে পরিচিত। দেশি গাবের আদি নিবাস দক্ষিণ ও দক্ষিণ-পূর্ব এশিয়া। বিলাতি গাব নামে অন্য একটি ফল রয়েছে যা সম্পূর্ণ ভিন্ন এক প্রজাতি।

গঠন
---

দেশি গাব গাছ বহুববর্ষজীবি। এটি খুবই ধীরে ধীরে বাড়ে। ঘন পল্লবের পরিপক্ক একটি গাব গাছ ৩০-৩৫ মিটার লম্বা আর ৬৫-৭০ সেন্টিমিটার ব্যাসের হয়ে থাকে। দেশি গাবের ফল গোলাকার। খেতে হালকা মিষ্টি ও কষযুক্ত। সবুজ ফল পাকলে হলুদ বর্ণ ধারণ করে। পাকা ফলের ভেতরটা আঠালো ও চটচটে। এই গাছে পোকা ধরে না। থাইল্যান্ডের আং থং প্রদেশে একে প্রাদেশিক বৃক্ষের মর্যাদা দেয়া হয়েছে।

ব্যবহার
-------

গাবের ফল থেকে ট্যানি জাতীয় আঠা তৈরি করা হয়। টেকসই করতে এর আঠা জালে, পশুর চামড়ায় এবং নৌকায় মাখানো হয়। ফলে সেগুলো টেকসই হয়, পানিতে সহজে নষ্ট হয়না। দেশি গাবের প্রধান ব্যবহার এটাই। এছাড়া কাপড়ে কালো রঙ করতেও এটি ব্যবহৃত হয়।

ঔষধি গুণাগুণ
------------

আয়ুর্বেদাচার্য শিবকালী ভট্টাচার্য চিরঞ্জীব বনৌষধিতে গাবের বিভিন্ন ভেষজ প্রয়োগের কথা উল্লেখ করেছেন। বহুমূত্র, ক্যান্সার, একজিমা, চর্মরোগ, আমাশয়, মূত্ররোগে গাব একটি কার্যকর ভেষজ।

কমার কারন
---------

লোকালয়ের ঝোপ-ঝাড় ধ্বংস করে আবাদি জমি তৈরির ফলে অন্যান্য মূল্যবান গাছের মতো দেশি গাবও হারিয়ে যেতে বসেছে।

চিত্র
-----

* দেশি গাবদেশি গাব
* দেশি গাবের ফুলদেশি গাবের ফুল
* দেশি গাবের পাতাদেশি গাবের পাতা

তথ্যসূত্র
---------

1. ↑  "FAO - Malabar ebony"। ২৯ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৪।
2. ↑  Rajendra Shinde in Flowers of India

বহিঃসংযোগ
---------

* Diospyros malabarica (Desr.) Kostel. var. malabarica
* Diospyros malabarica - Ayurvedic medicinal plants
* 


উইকিপ্রজাতিতে-এ বিষয় সম্পর্কিত তথ্য রয়েছে: ***Diospyros malabarica***

উইকিমিডিয়া কমন্সে **দেশি গাব** সংক্রান্ত মিডিয়া রয়েছে।
**সোমনাথ লাহিড়ী** (১ সেপ্টেম্বর, ১৯০৯ - ১৯ অক্টোবর, ১৯৮৪) ছিলেন একজন সাম্যবাদী নেতা, বাঙালি তাত্ত্বিক ও সাহিত্যিক। ভারতের সংবিধান রচনার জন্যে গণপরিষদে তিনিই একমাত্র কমিউনিস্ট সদস্য ছিলেন।

প্রারম্ভিক জীবন
---------------

১৯৩০ সালে বিপ্লবী রাজনীতিবিদ ভূপেন্দ্রনাথ দত্তর সংস্পর্শে এসে মার্ক্সবাদে আকৃষ্ট হন। ১৯৩১ সালে গঠিত ই.বি রেলওয়ে শ্রমিক ইউনিয়নের উদ্যোক্তা ছিলেন। সেই বছরই ভারতের কমিউনিস্ট পার্টির সদস্যপদ লাভ করেন। কমিউনিস্ট পার্টির আদি পর্বে যে ক্যালকাটা কমিটি গঠিত হয়, তার অন্যতম সদস্য ছিলেন সোমনাথ লাহিড়ী।[]

রাজনীতি
-------

লাহিড়ী ছিলেন একাধারে তাত্ত্বিক ও সাংগঠনিক নেতা। কমিউনিস্ট পার্টি নিষিদ্ধ হলে আত্মগোপনে চলে যান। ১৯৩৩ সালে জামশেদপুরে টিস্কোতে প্রথম শ্রমিক সংগঠন গড়ে তোলেন তিনি। ট্রাম শ্রমিক আন্দোলনেও সোমনাথ লাহিড়ীর নাম অগ্রগণ্য ছিল। ১৯৩৩ সালের ডিসেম্বর মাসে কলকাতায় দলের সর্বভারতীয় সম্মেলন অনুষ্ঠিত হয়। এ সম্মেলনে আব্দুল হালিম, রণেন সেনের সাথে বাংলার প্রতিনিধিত্ব করেন তিনি। কংগ্রেস সভাপতি সুভাষচন্দ্র বসুর প্রস্তাব অনুযায়ী লেফট কনসোলিডেশন কমিটিতে তিনি বামপন্থি নেতা বঙ্কিম মুখার্জীর সাথে নির্বাচিত হন। ১৯৪৪ সালে কলকাতায় ঐতিহাসিক ধাঙড়দের ধর্মঘটে নেতৃত্ব দান করেন। ১৯৩৩-৫০ সাল অবিভক্ত কমিউনিস্ট পার্টির কেন্দ্রীয় কমিটির ও ১৯৪৮-৫০ পলিটব্যুরোর সদস্য ছিলেন। ১৯৫৭-৭৬ পশ্চিমবঙ্গ বিধানসভার সদস্য এবং ১৯৬৭-৬৯ যুক্তফ্রন্ট মন্ত্রীসভার সদস্য ছিলেন। তিনি ছিলেন রাজনীতির জগতে সর্বজনশ্রদ্ধেয় মানুষ। তাঁর নিজস্ব কোনো বাড়ি-জমি, এমনকি ব্যাঙ্ক অ্যাকাউন্টও ছিল না বলে জানা যায়।[]

সাহিত্য
-------

সোমনাথ লাহিড়ী বামপন্থী আন্দোলনের পাশাপাশি ছিলেন একজন সুলেখক। তার প্রথম উল্লেখযোগ্য কাজ ভ্লাদিমির লেনিননের বিখ্যাত রচনা রাষ্ট্র ও বিপ্লব গ্রন্থের বঙ্গানুবাদ। তার রচিত গ্রন্থের নাম *সাম্যবাদ*। গনশক্তি, আগে চলো, নিউ এজ, ন্যাশনাল ফ্রন্ট ইত্যাদি পত্রিকায় লিখতেন। ১৯৪৫ সালে দৈনিক স্বাধীনতা পত্রিকার সম্পাদক হন। কালান্তর পত্রিকা সম্পাদনা করেছেন। রাজনৈতিক বিশ্লেষন, ভাষার ব্যবহার ও সম্পাদকীয় লেখার কারণে তিনি ছিলেন ব্যতিক্রমী। *কলিযুগের গল্প* নামে একটি ছোটগল্পের সংকলন ছিল তার। তার ছোটগল্প বিভিন্ন ভাষায় অনুদিত হয়েছে।

তথ্যসূত্র
---------

1. 1 2 3  প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৬০৫।
2. ↑  "Somnath Lahiri"। কনস্টিটিউশন অফ ইন্ডিয়া। ১১ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০২১।
3. ↑  আবদুল্লাহ ক্বাফী রতন। "এ বাংলায় কমিউনিস্ট পার্টি গড়লো যারা"। সংগ্রহের তারিখ ২১ ডিসেম্বর ২০১৭।
4. ↑  সোমনাথ লাহিড়ী (১৯৬৭)। *কলিযুগের গল্প*। কলকাতা: মণীষা।
**বোরোলীন** ভারতে বিক্রি হওয়া ওভার দ্য কাউন্টার এন্টিসেপটিক পারফিউম ক্রিম। ১৯২৯ সালে বাঙালি ব্যবসায়ী গৌরমোহন দত্ত কলকাতায় এই পণ্যের উদ্বোধন করেন। বছরের পর বছর ধরে, ব্র্যান্ডের জনপ্রিয়তা বাড়তে থাকে এমনকি ব্রিটিশ শাসনের অধীনে এটি একটি দেশে জাতীয় অর্থনৈতিক স্বাবলম্বনের একটি আইকন হয়ে উঠে। এটি এখনও ভারতের সবচেয়ে জনপ্রিয় ব্র্যান্ডগুলির মধ্যে একটি। 

বোরোলীন নামটি তার উপাদান থেকে উদ্ভূত, বোরাক্স পাউডার থেকে "বোরো" এবং "অলিন" ল্যাটিন শব্দ ওলেমের একটি রূপ অর্থাৎ তেল। বোরোলীনের লোগো হাতি বোঝায় স্থিরতা এবং শক্তি। গ্রামীণ এলাকায় বোরোলীন এখনও "হতিওয়ালা ক্রিম" হিসাবে পরিচিত।

ইতিহাস
------

১৯২৯ সালে বাঙালি ব্যবসায়ী গৌরমোহন দত্ত কলকাতার আলিপুরে নিজের বাড়িতে বোরোলীন বানানো শুরু করেন। যা এখন বোরোলীন হাউস নামে পরিচিত। ভারতে স্বদেশী আন্দোলনের সময় বোরোলীন স্বদেশী পণ্যের আইকন হয়ে ওঠে। ১৯৪৭ সালের ১৫ই অগাস্ট ভারতের স্বাধীনতা দিবসে বিনামূল্যে এক লক্ষ বোরোলীন বিতরণ করাহয়।

তথ্যসূত্র
---------

1. ↑  "Fashion"। Telegraphindia.com। ২০১৬-০৩-১৭। ২০১৬-০৩-৩১ তারিখে মূল থেকে আর্কাইভ করা। সংগ্রহের তারিখ ২০১৬-১০-১৪।
2. ↑  "Contemporary Marketing"। *google.com*।
3. ↑  "সংরক্ষণাগারভুক্ত অনুলিপি" (পিডিএফ)। ২৭ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ এপ্রিল ২০১৯।
4. ↑  "যুগান্তার, পাতা ৬"। *যুগান্তার*। ১৫ আগস্ট ১৯৪৭। ৪ এপ্রিল ২০১৯ তারিখে মূল থেকে আর্কাইভ করা।
একটি ইতালীয় জাহাজ
**জাহাজ** এক ধরনের বৃহদাকার জলযান যা নদী কিংবা সমুদ্রে চলাচলের উপযোগী করে যাত্রী কিংবা মালামাল পরিবহনের কাজে ব্যবহার করা হয়। আধুনিক সভ্যতার বিস্তারে জাহাজের অবদান অনস্বীকার্য। এখন পর্যন্ত জাহাজ তথা নৌপরিবহনই সবচেয়ে সস্তা পরিবহন হিসেবে বিবেচিত হয়। পূর্বের ভেলাজাতীয় ও পালতোলা নৌযান বর্তমানে পানির নীচ দিয়ে চলাচলেরও ক্ষমতাসম্পন্ন হয়েছে।

পানিতে ভাসার ব্যাখ্যা
---------------------

তরল পদার্থে নিমজ্জিত একটি বস্তু উপরের দিকে যে বল অনুভব করে তা বস্তুটি দ্বারা অপসারিত তরলের ওজনের সমান। তাই দুই হাজার টনের একটি জাহাজ পানিতে ডুবতে থাকবে যতক্ষণ না এটি দুই হাজার টন পানিকে অপসারণ করবে। যদি জাহাজটি ডুবে যাবার আগেই দুই হাজার টন পানিকে অপসারণ করে ফেলে তাহলে জাহাজটি আর না ডুবে এবার ভেসে থাকবে। এটা সম্ভব হবে জাহাজের ঘনত্বকে জাহাজ দ্বারা অপসারিত পানির ঘনত্বের চেয়ে কম করে দিলে। জাহাজের ভেতরে ফাঁকা স্থান রেখে এটা করা হয়। ফলে জাহাজ সমান ওজনের পানিকে অপসারণ করে ফেলার পর ভেসে থাকে।

ইতিহাস
------

প্রথম জলযান প্রায় ১০০০০ বছর আগে চলেছে বলে জানা যায়।

মেয়াদকাল
---------

অধিকাংশ সমুদ্র চলাচলের উপযোগী মালবাহী জাহাজের গড় আয়ু ২০ থেকে ৩০ বছর। জোড়া কাঠ (প্লাইউড) কিংবা কাচতন্তু (ফাইবারগ্লাস) দিয়ে জাহাজ তৈরী করা হলে তা ত্রিশ থেকে চল্লিশ বছর পর্যন্ত চলাচলের উপযোগী থাকে। শক্ত কাঠের তৈরী জাহাজ আরো বেশি সময় ব্যবহৃত হয়ে থাকে; তবে এর জন্যে নিয়মিত রক্ষণাবেক্ষণের প্রয়োজন। সতর্কভাবে রক্ষণাবেক্ষণের মাধ্যমে ইস্পাতের পাটাতনের জাহাজ শতাধিক বছর কর্মক্ষমতা প্রদর্শন করে। নষ্ট হয়ে যাওয়া জাহাজকে জাহাজভাঙাতে (শিপব্রেকার) টুকরা টুকরা করার জন্য (স্ক্র্যাপিং) পাঠানো হয়। জাদুঘর কিংবা কৃত্রিমভাবে প্রদর্শনের জন্যেও এর পুনর্ব্যবহার হয়ে থাকে।

অনেক জাহাজই স্থলভাগে তৈরী করা হয় না। আগুন, সংঘর্ষ, ডুবে যাবার মাধ্যমে এর জীবনকাল শেষ হয়ে যায়। জাতিসংঘের তথ্য মোতাবেক জানা যায়, মহাসাগরের তলদেশে ত্রিশ লক্ষেরও অধিক জাহাজের ভগ্নাবশেষ জমা পড়ে আছে।

চিত্রশালা
---------

জাহাজ M.V. শাহেদ-৩ (ফাতেমা শিপিং লাইনস), সুন্দরবন , বাংলাদেশ

তথ্যসূত্র
---------

1. ↑  "Arango, Tim (2007-09-11). "Curse of the $500 million sunken treasure". Money.cnn.tv. Retrieved 2009-09-19."। ২০০৮-০৯-১৪ তারিখে মূল থেকে আর্কাইভ করা। সংগ্রহের তারিখ ২০১২-১১-২৩।
কুয়াংচৌ–শেনচেন–হংকং দ্রুতগামী রেল সংযোগের মানচিত্র
**শিৎসিইয়াং সুড়ঙ্গ** চীনের পার্ল নদীর উত্তরভাগ শিৎসিইয়াং নদীখাতের নিচ দিয়ে নির্মিত একটি উচ্চগতির রেল পরিবহন সুড়ঙ্গ।

পথ
--

১০.৪ কিমি দীর্ঘ সুড়ঙ্গটি ১৪০ কিমি দীর্ঘ কুয়াংচৌ, শেনচেন এবং হংকং রেলপথের অংশ। এই রেল সুড়ঙ্গটি উন্নত পদ্ধতিতে নির্মাণ করা হয়েছে ফলে এই সুড়ঙ্গে রেলগাড়ি ৩৫০ কিমি/ঘণ্টা গতিবেগে চলতে পাড়বে। এটি বিশ্বের সর্বোচ্চ গতির রেল সুড়ঙ্গ। এই সুড়ঙ্গটি জলের নিচে (নদীর নিচে) নির্মিত চীনের দীর্ঘতম সুড়ঙ্গ।  এই রেল সুড়ঙ্গের মধ্য দিয়ে কুয়াংচৌ থেকে হংকং-এ রেলের মাধ্যমে ৪০ মিনিটে পৌচ্ছানো যায়।–আগে এই পথ অতিক্রম করতে সময় লাগতো ২ ঘণ্টা। কুয়াংচৌ-শেনচেন-হংকং এক্সপ্রেস রেল সংযোগ হল সীমান্ত সম্প্রসারণকারী (অতিক্রম) উচ্চগতির রেলপথ। এই পথে বেজিং থেকে হংকং পৌচ্ছাতে সময় লাগে ৮ ঘণ্টা।

নির্মাণ
-------

এই সুড়ঙ্গের নির্মান শুরু হয় ২০০৭ সালে এবং নির্মান ব্যয় ধার্য হয়েছিল CNY২.৪ বিলিয়ন ; সুড়ঙ্গ নির্মাণ শেষ হয় ২০১১ সালে। এই সুড়ঙ্গ পথে যাত্রী পরিবহন শুরু হয় ২৬ ডিসেম্বর ২০১১ তারিখে।

আরও দেখুন
---------

* কাই টাক সুড়ঙ্গ

তথ্যসূত্র
---------

1. ↑  "News in Brief"। Railway Gazette। ১৬ এপ্রিল ২০১১। সংগ্রহের তারিখ ১৪ আগস্ট ২০১১।
2. ↑  "China completes construction of world's fastest underwater railway tunnel"। ১২ মার্চ ২০১১। সংগ্রহের তারিখ ১৪ আগস্ট ২০১১।
3. ↑  "Study on Shiziyang Tunnel Engineering Geology and Shield Tunneling"। ২০১০। সংগ্রহের তারিখ ১৪ আগস্ট ২০১১।
4. ↑  "Shiziyang underwater tunnel ready as part of High Speed Line to Hong Kong"। HSL Zone। ১৫ মার্চ ২০১১। ১৬ মে ২০১১ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১১।
5. ↑  "Construction Starts at Shiziyang Tunnel in China"। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১১।